Diari Oficial de la Generalitat Valenciana


Sumari del DOGV 6369, del 05-10-2010 (2010/10956)

ACORD d'1 d'octubre de 2010, del Consell, pel qual s'aprova la denúncia de l'acord entre la Conselleria de Cultura, Educació i Ciència i les organitzacions sindicals d'ensenyança sobre la dotació de plantilles i condicions de treball del professorat dels instituts i seccions d'Educació Secundària per a l'aplicació de la LOGSE, firmat el 25 de maig de 1999.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6369

Data del DOGV
:   05-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10886


Data del document
:   01-10-2010

Organisme emissor
:   Conselleria d'Educació

Tipus de document
:   Acord

Anàlisi jurídica

 Descriptors 

:   * legislació
    * ensenyament secundari
    * sindicat
    * personal docent
    * administració del personal

ACORD d'1 d'octubre de 2010, del Consell, pel qual s'aprova la denúncia de l'acord entre la Conselleria de Cultura, Educació i Ciència i les organitzacions sindicals d'ensenyança sobre la dotació de plantilles i condicions de treball del professorat dels instituts i seccions d'Educació Secundària per a l'aplicació de la LOGSE, firmat el 25 de maig de 1999. [2010/10828]  
El Consell, en la reunió del dia 1 d'octubre de 2010, va adoptar l'acord següent:  
I. El 25 de maig de 1999 la Conselleria de Cultura, Educació i Ciència i les organitzacions sindicals d'ensenyança ANPE, STEPV-IV, CCOO-PV, UGT-PV i CSI-CSIF van firmar un acord sobre dotació de plantilles i condicions de treball del professorat dels instituts i seccions d'Educació Secundària per a l'aplicació de la LOGSE.  
El Consell, en la reunió del dia 13 de març de 2001, va acordar ratificar l'acord de referència, a proposta de la Conselleria de Cultura i Educació i de conformitat amb el que es va pactar en l'acord.  
Per la Resolució de 16 de maig de 2001, de la Subsecretaria de la Conselleria de Cultura i Educació, es va disposar la publicació de l'acord entre la Conselleria de Cultura, Educació i Ciència i les organitzacions sindicals d'ensenyança sobre la dotació de plantilles i les condicions de treball del professorat dels instituts i seccions d'Educació Secundària per a l'aplicació de la LOGSE, i va ser publicat en el Diari Oficial de la Generalitat Valenciana (DOGV) el dia 22 de maig de 2001.  
II. El 25 de maig de 2007 es va publicar la Resolució de 18 de maig de 2007, de la Secretaria Autonòmica d'Educació, per la qual es donava publicitat als criteris per a l'elaboració de plantilles de professorat de Formació Professional específica. En l'apartat deu d'esta, s'establix que l'esmentada resolució es deriva de la negociació del punt II.4 de l'acord de plantilles i condicions laborals de 25 de maig de 1999. El punt II.4. establix que l'assignació per especialitat de les plantilles modulars i la determinació de la plantilla estable tipus es realitzarà en el marc de la mesa sectorial.  
III. El 14 de setembre de 2010 es va remetre comunicació de la Secretaria Autonòmica d'Educació a les organitzacions sindicals de l'ensenyament ANPE, STEPV-IV, CCOO-PV, UGT-PV y CSI-CSIF, per la qual es va informar de la convocatòria de la Mesa Sectorial d'Educació y del seu ordre del dia, incloent en este la denúncia de l'acord, així com l'adopció de mesures provisionals.   
IV. El 21 de setembre de 2010 es va reunir la mesa sectorial i es va comunicar a les organitzacions sindicals d'ensenyança ANPE, STEPV-IV, CCOO-PV, UGT-PV, que en l'actualitat la componen, la denúncia de l'acord i de la resolució anteriorment ressenyats, i s'informava dels criteris provisionals establits per la Conselleria d'Educació per a l'elaboració de plantilles de professorat de Formació Professional específica a partir del curs 2010-2011.  
V. L'acord sobre la dotació de plantilles i condicions de treball del professorat dels instituts i seccions d'Educació Secundària, com la seua denominació indica, va ser firmat per a l'aplicació de la LOGSE (Llei Orgànica 1/1990, de 26 de juny, d'Ordenació General del Sistema Educatiu), llei actualment derogada.   
La LOE (Llei Orgànica 2/2006, de 3 de maig, d'Educació) ha sigut implantada en la seua totalitat durant el curs acadèmic 2009-2010.   
Una vegada implantada totalment la LOE, i igual que va ocórrer, com assenyala l'acord, amb la LOGSE, la seua aplicació reclama un nou model de plantilla docent.   
VI. La denúncia de l'acord de 25 de maig de 1999 i l'extinció dels efectes de la Resolució de 18 de maig de 2007, no suposa increment de les obligacions pressupostàries per a la Generalitat.  
Per tot això, i a proposta del conseller d'Educació, el Consell   
ACORDA  
Primer  
Denunciar l'acord entre la Conselleria de Cultura, Educació i Ciència i les organitzacions sindicals d'ensenyança sobre dotació de plantilles i les condicions de treball del professorat dels instituts i seccions d'Educació Secundària per a l'aplicació de la LOGSE firmat el 25 de maig de 1999 i publicat en el Diari Oficial de la Generalitat Valenciana (DOGV) el dia 22 de maig de 2001, per Resolució de 16 de maig de 2001, de la Subsecretaria de la Conselleria de Cultura i Educació.  
Segon  
Deixar sense efecte el contingut de la Resolució de 18 de maig de 2007, de la Secretaria Autonòmica d'Educació, de la Conselleria de Cultura, Educació i Esport, per la qual es publiquen els criteris per a l'elaboració de plantilles de professorat de Formació Professional específica, publicada en el Diari Oficial de la Comunitat Valenciana (DOCV) de 25 de maig de 2007.  
Tercer  
El present acord es publicarà en el Diari Oficial de la Comunitat Valenciana.  
València, 1 d'octubre de 2010  
El vicepresident primer i secretari del Consell,  
VICENTE RAMBLA MOMPLET